 Cabdiraxmaan Maxamed Cabdilaahi Cirro, ayaa isaguna dhankiisa bulshada u bayaamiyey in laga soo gudbay ololihii iyo xafiiltankii axsaabta, isla-markaana muwaadiniinta looga baahan in iyaga oo sharciga iyo degenaanshaha dhawraya ay u codeeyaan ciddii ay taageersan yihiin, waxana isaga oo arrimahaas ka hadlaya uu yidhi, Ololihii doorashadu wuu dhammaaday, haddii ololihii dhammaadayna tarankiina wuu dhammaaday, waxaynu xaq u leenahay inuu muwaadin kastaa codkiisa dhiibto, muwaadinkuna xaq waxa uu u leeyahay hal codkaasna waxa la doonayaa inuu si nabadgelyo ahy ku dhiibto, xisbigii uu doonana ku taageero, haddii uu KULMIYE taageerayo, haddii uu UCID taageerayo iyo haddii uu WADDANI taageerayoba, wax tartan ah oo dambe oo naga dhexeeyaana ma jiro, goaankana shacabka leh oo cidda aad doorataan baa madaxweyne dalkan ka noqonaysa. 